
Linnavara kasutusse andmine
1. Asjaolud ja menetluse käik
Narva Linnavalitsuse Kultuuriosakond taotles Narva Jäähalli hokiplatsi ja riietusruumi soodustingimustel kasutusse andmist MTÜ-le Hokiklubi Narva Kaks Tuhat ja MTÜ-le Spordiklubi Evail-Athletics hokimeeskondade treeningute läbiviimiseks 2009/2010 hooajal. Hokiklubid esindavad Narva linna Ida-Virumaa karikavõistlustel. Hokiplatsi kasutamise arvestuslik tunnitasu on 1370 krooni, soodustusega moodustab nimetatud tunnitasu 685 krooni.
Antud küsimus oli vaadatud läbi Narva Linnavalitsuse linnavarakomisjoni 08.07.2009.a istungil. Komisjon otsustas nõustuda taotlusega ning kehtestada Narva Jäähalli hokiplatsi ja riietusruumi kasutamisel MTÜ Hokiklubi Narva Kaks Tuhat ja MTÜ Spordiklubi Evail-Athletics hokimeeskondade treeninguteks 2009/2010 hooajal soodustingimustel tunnitasu 685 krooni Narva Paemurru Spordikooli juhtkonnaga kooskõlastatud ajakava alusel.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Kehtestada Narva Jäähalli hokiplatsi kasutamisel MTÜ Hokiklubi Narva Kaks Tuhat (registrikood 80076520) ning MTÜ Spordiklubi Evail-Athletics (registrikood 80145758) hokimeeskondade treeninguteks 2009/2010 hooajal soodustingimustel tunnitasu 685 krooni Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

